gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ચૅમ્પિયન્સ ટ્રોફીમાં ફરી આ અનુભવી ખેલાડીઓ ધમાલ મચાવવા તૈયાર
૨૦૦૬ બાદ ટીમની બાદબાકી કે પોતાના નબળા પર્ફોર્મન્સને લીધે ટીમની બહાર રહ્યા બાદ યુવરાજ સિંહ, શોએબ મલિક અને શાકિબ-અલ-હસન આ વર્ષે ફરી મેદાન ગજાવવા તત્પર
ચૅમ્પિયન્સ ટ્રોફીને આડે હવે માંડ ત્રણ દિવસ બાકી છે અને દરેક ટીમ વૉર્મ-અમ મૅચ વડે ટીમ-કૉમ્બિનેશન અને સ્ટ્રૅટેજી ઘડી રહી છે. દરેક ટીમમાં યુવા ટૅલન્ટ અને અનુભવી ખેલાડીઓનું સંમિશ્ર પ્રમાણ જોવા મળી રહ્યું છે. ક્રિકેટ એક ટીમ-ગેમ છે અને એમાં જીત માટે ફક્ત ટૅલન્ટ વડે નહીં પણ અનુભવની પણ ભારોભાર જરૂરી પડતી હોય છે. પાંચેક એવા ખેલાડીઓ પર નજર કરીએ કે જેઓ ૨૦૦૬માં આ ટુર્નામેન્ટમાં એક યુવા ખેલાડી તરીકે રમ્યા હતા અને આજે ૧૧ વર્ષ બાદ તેમની ટીમના અનુભવી ખેલાડીમાંના એક તરીકે ગણના થઈ રહી છે. ચાહકો ઉપરાંત ટીમ પણ તેમની તરફ મોટી અપેક્ષાઓ રાખી રહી છે.
ભારતનો સૌથી સફળ કૅપ્ટન મહેન્દ્ર સિંહ ધોની ૨૦૦૬માં રાહુલ દ્રવિડની કૅપ્ટન્સીમાં સૌપ્રથમ ચૅમ્પિયન્સ ટ્રોફીની મૅચ રમ્યો હતો. ત્યારે તેણે ૩ મૅચમાં એક હાફ-સેન્ચુરી સાથે કુલ ૮૧ રન બનાવ્યા હતા. ૨૦૦૯માં ભારતની ત્રણમાંથી એક મૅચ વરસાદને લીધે ધોવાઈ ગઈ હતી અને બાકીની બેમાં ધોનીની એક વાર બૅટિંગ આવી હતી અને એમાં તે ૩ રન બનાવીને આઉટ થઈ ગયો હતો. એ વર્ષે તેણે વિકેટ પાછળ પાંચ કૅચ પકડ્યા હતા. ૨૦૧૩માં તો તેણે તેની કૅપ્ટન્સીમાં ભારતને ચૅમ્પિયન બનાવીને કમાલ કરી દીધી હતી. આ વખતે તે વિરાટ કોહલીની કૅપ્ટન્સીમાં રમશે. મોટા ભાગે તેની આ છેલ્લી મોટી ટુર્નામેન્ટમાં તે યાદગાર પર્ફોર્મન્સ સાથે ટીમને તાજ જાળવવામાં મદદરૂપ થાય એવી ચાહકો આશા રાખી રહ્યા છે.
પર્ફોર્મન્સ : ટુર્નામેન્ટમાં કુલ ૧૧ મૅચની ૬ ઇનિંગ્સમાં ધોનીએ ૫૧ રનના હાઇએસ્ટ સ્કોર સાથે ૧૧૬ રન બનાવ્યા છે. વિકેટકીપર તરીકે ૪ સ્ટમ્પિંગ અને ૧૧ કૅચ પકડ્યા છે. ધોનીએ ૬ ઓવર બોલિંગ પણ કરી છે, જેમાં ૩૧ રન આપીને એક વિકેટ લીધી છે.
ભારતીય ટીમના સૌથી અનુભવી ઑલરાઉન્ડરે શાનદાર પર્ફોર્મન્સ વડે ટીમમાં કમબૅક કર્યું છે. યુવરાજ સિંહ ચૅમ્પિયન્સ ટ્રોફીની એક ખોજ છે. ૨૦૦૦માં તેણે પહેલી જ મૅૅચમાં ઑસ્ટ્રેલિયા સામે ૮૩ રનની ઇનિંગ્સ રમીને ધમાકેદાર એન્ટ્રી મારી હતી. ૨૦૦૬માં બે જ મૅચ રમવા મળી હતી જેમાં તેણે ૫૪ રન બનાવ્યા હતા. ૨૦૦૯માં ઇન્જરીને લીધે અને ૨૦૧૩માં ખરાબ ફૉર્મને કારણે ટીમમાં તેનો સમાવેશ નહોતો કરવામાં આવ્યો.
યુવરાજ સિંહ હવે ૧૧ વર્ષે ચૅમ્પિયન્સ ટ્રોફીમાં કમબૅક કરી રહ્યો છે. વન-ડેમાં અત્યારે તે શાનદાર ફૉર્મમાં છે અને ઇંગ્લૅન્ડ સામેની છેલ્લી સિરીઝમાં તેણે ૩ મૅચમાં ૨૧૦ રન બનાવ્યા હતા અને બીજી કટકમાં રમાયેલી મૅચમાં ૧૫૦ રનની અફલાતૂન ઇનિંગ્સ રમીને તેનો અચલી ટચ બતાવ્યો હતો. જરૂર પડે અસરકારક બોલિંગ પણ કરી શકે છે અને ફીલ્ડિંગમાં તો ટીમમાં નંબર વન છે જ.
પર્ફોર્મન્સ : ટુર્નામેન્ટમાં યુવરાજે ૧૩ મૅચની ૯ ઇનિંગ્સમાં ૮૪ રનના હાઇએસ્ટ સ્કોર અને બે હાફ-સેન્ચુરી સાથે કુલ ૨૭૧ રન બનાવ્યા છે. ૩૫ ફોર છે પણ સિક્સર એક પણ નથી. ૩૬.૨ ઓવરમાં બે મેઇડન સાથે ૧૬૦ રન આપીને ૩ વિકેટ લીધી છે, સાત કૅચ પકડ્યા છે.
આજના યુગનો સૌથી ખતરનાક અને વિસ્ફોટક બૅટ્સમૅન એ. બી. ડિવિલયર્સ ૨૦૦૬માં પહેલી વાર ચૅમ્પિયન્સ ટ્રોફીમાં રમ્યો હતો. આ વખતે ટીમના કૅપ્ટન તરીકેની જવાબદારી સાથે મેદાનમાં ઊતરવાનો છે. ડિવિલિયર્સ કરીઅરની શરૂઆતમાં અત્યાર જેટલો આક્રમક નહોતો અને ૨૦૦૬માં તેણે ૩ મૅચમાં ૩૬.૬૬ની ઍવરેજ અને એક હાફ-સેન્ચુરી સાથે ૧૧૦ રન બનાવ્યા હતા.
આ વખતે ચોથી ચૅમ્પિયન્સ ટ્રોફી રમી રહેલા ડિવિલયર્સનો ઇરાદો શાનદાર પર્ફોર્મન્સ સાથે ૧૯૯૮ના ઇતિહાસનું પુનરાવર્તન કરે કે જ્યારે સાઉથ આફ્રિકાએ આ ટુર્નામેન્ટ જીતી હતી. ત્ઘ્ઘ્ની ટુર્નામેન્ટમાં સાઉથ આફ્રિકાની એ એકમાત્ર જીત બની રહી છે.
પર્ફોર્મન્સ : ટુર્નામેન્ટમાં ડિવિલિયર્સે‍ ૧૦ મૅચમાં એક વાર નૉટઆઉટ રહીને અણનમ ૭૦ રનના હાઇએસ્ટ સ્કોર અને ત્રણ હાફ-સેન્ચુરી સાથે કુલ ૩૭૮ રન બનાવ્યા છે. બે સિક્સ અને ૩૧ ફોર ફટકારી છે. સાત કૅચ પણ પકડ્યા છે.
પાકિસ્તાનની ટીમમાં સૌથી અનુભવી પ્લેયર શોએલ મલિક ૨૦૦૬માં ચૅમ્પિયન્સ ટ્રોફીમાં રમ્યો હતો. એ પહેલાં ૨૦૦૨ અને ૨૦૦૪માં પણ ટીમમાં સામેલ હતો. ૨૦૦૬માં મલિકે ૩ મૅચમાં ૪૯ની ઍવરેજ સાથે ૯૮ રન બનાવ્યા હતા.
ટીમનો સ્ટાર ઑલરાઉન્ડર વષોર્થી ટીમ માટે ઉપયોગી પર્ફોર્મન્સ કરી રહ્યો છે અને આ વખતે તેનો વષોર્નો અનુભવ ટીમને ખૂબ જ ઉપયોગી થઈ પડશે. વન-ડે અને વ્૨૦ વર્લ્ડ કપ જીતનાર પાકિસ્તાન અત્યાર સુધી ચૅમ્પિયન્સ ટ્રોફી નથી જીતી શક્યું અને મલિક ઇચ્છે છે કે સંભવિત તેની આ છેલ્લી ચૅમ્પિયન્સ ટ્રોફીમાં ટીમના હાથમાં ટ્રોફી હોય.
પર્ફોર્મન્સ : ટુર્નામેન્ટમાં મલિકે કુલ ૧૫ મૅચની ૧૪ ઇનિંગ્સમાં ૧૨૮ રનના હાઇએસ્ટ સ્કોર સાથે કુલ ૩૨૬ રન બનાવ્યા છે. ૬૬ ઓવરમાં બે મેઇડન સાથે ૨૬૬ રન આપીને ૧૦ વિકેટ લેવા ઉપરાંત તેણે ૮ કૅચ પણ પકડ્યા છે.
શાકિબ-અલ-હસન બંગલા દેશનો સૌથી અનુભવી ઑલરાઉન્ડર છે. શાકિબ પહેલી વાર અને છેલ્લી વાર ૨૦૦૬માં ચૅમ્પિયન્સ ટ્રોફીમાં રમ્યો હતો. ટીમ એ વખતે પહેલા જ રાઉન્ડમાં બહાર થઈ ગઈ હતી, પણ શાકિબે ૩ મૅચમાં એક હાફ-સેન્ચુરી સાથે કુલ ૧૦૩ રન બનાવ્યા હતા. શાકિબે ૩ વિકેટ પણ લીધી હતી.
ત્યાર બાદ ૨૦૦૯ અને ૨૦૧૩માં બંગલા દેશ ક્વૉલિફાય નહોતું થઈ શક્યું, પણ આ વખતે રૅન્કિંગમાં ટૉપ એઇટમાં સ્થાન મેળવીને બંગલા દેશ ક્વૉલિફાય થયું છે અને અત્યારે એના શ્રેષ્ઠ છઠ્ઠા ક્રમાંકે છે. હવે ૧૧ વર્ષ પછી ફરી પ્રવેશ કરનાર બંગલા દેશ અનુભવી શાકિબના જોરે ટુર્નામેન્ટમાં કમાલ કરવા તત્પર છે.
પર્ફોર્મન્સ : ટુર્નામેન્ટમાં શાકિબે ત્રણ જ મૅચ રમી છે જેમાં તેણે ૬૭ રન નૉટઆઉટના હાઇએસ્ટ સ્કોર સાથે કુલ ૧૦૩ રન બનાવ્યા છે. સિક્સ એક પણ નથી પણ ૧૦ ફોર ફટકારી છે. ૧૭ ઓવરમાં એક મેઇડન અને ૫૩ રન સાથે ૩ વિકેટ પણ લીધી છે અને એક કૅચ પણ પકડ્યો છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.